**บทที่ 1**

**บทนำ**

**ความเป็นมาของปัญหา**

ภาษาอังกฤษได้เข้ามามีบทบาทในชีวิตของคนไทย และคนทั่วโลกไปแล้ว มนุษยชาติทุกวันนี้สื่อสารกันด้วยภาษาอังกฤษไม่ว่าจะเป็นการติดต่อสื่อสารกันโดยตรงการใช้อินเตอร์เน็ต การดูทีวี การดูภาพยนตร์ การเขียนโปรแกรมคอมพิวเตอร์หนังสือคู่มือทางด้านวิชาการต่าง ๆ ฯลฯ บัณฑิตที่สำเร็จการศึกษาออกมาในปัจจุบัน ถ้ามีความรู้ภาษาอังกฤษทั้งพูดและเขียนเสริมเข้าไปด้วยอีก โอกาสที่จะหางานก็จะไม่จำกัดแค่ในประเทศไทย เท่านั้น จากการขยายตัวของธุรกิจท่องเที่ยวตลอดระยะเวลา 20 ปีที่ผ่านมา ทำให้ภาษาอังกฤษทวีความสำคัญมากยิ่งขึ้นในฐานะภาษาต่างประเทศที่ส่งผลต่อความสำเร็จในการจัดการและให้บริการในธุรกิจด้านนี้ ฉะนั้นภาษาอังกฤษจึงเป็นภาษาต่างประเทศที่มีความสำคัญและมีประโยชน์ที่สุดในธุรกิจการท่องเที่ยว (ผาณิต บุญยะวรรธนะ, 2542)

ความเจริญของโลกในปัจจุบันทำให้เกิดการเปลี่ยนแปลงด้านต่าง ๆ อย่างรวดเร็ว โดยเฉพาะการติดต่อสื่อสารทั่วกันถึงกันโดยไร้พรมแดน แต่ทั้งนี้มนุษย์ในโลกมิได้พูดภาษาเดียวกันเราจึงจำเป็นต้องเรียนรู้ภาษาต่างประเทศ เพื่อการติดต่อสื่อสารและสร้างความเข้าใจระหว่างกันเป็นสำคัญ ดังนั้นกุญแจหลักที่จะใช้เปิดประตูเข้าสู่ระบบสื่อสารได้คือภาษาอังกฤษ ภาษาอังกฤษนับว่าเป็นภาษาสากลที่ใช้ในการติดต่อสื่อสารกันอย่างกว้างขวางทั่วโลก ดังทีไนซ์บิท (อมรวิชช์ นาครทรรพ. 2540: 103; อ้างอิงจาก Naisbitt. 1995) กล่าวไว้ว่าภาษาอังกฤษกลายเป็นภาษากลางในการสื่อสารของมวลมนุษย์ เพราะในปัจจุบันมีคนพูดภาษาอังกฤษเป็นภาษาประจำชาติหรือเป็นภาษาที่สองถึง 1,000 ล้านคน ร้อยละ 60 ของรายการวิทยุในโลกนี้ออกอากาศเป็นภาคภาษาอังกฤษ และร้อยละ 70 ของไปรษณียภัณฑ์ต้องจำหน่ายเป็นภาษาอังกฤษ และร้อยละ 80 ของข้อมูลที่จัดเก็บอยู่ในคอมพิวเตอร์บันทึกลงเป็นภาษาอังกฤษ จะเห็นว่าภาษาอังกฤษเข้ามามีบทบาทในชีวิตประจำวันของสังคมโลกมากขึ้น โดยเฉพาะอย่างยิ่งหลังจากโลกเข้ามาสู่ยุคโลกาภิวัตน์หรือยุคข้อมูลข่าวสาร สารสนเทศต่าง ๆ ที่เข้ามาทั้งทางตรงและทางอ้อมล้วนแต่เป็นภาษาอังกฤษ

ความก้าวหน้าทางด้านอุตสาหกรรม วิทยาศาสตร์และเทคโนโลยี โดยเฉพาะอย่างยิ่งการติดต่อสื่อสาร การคมนาคม ได้พัฒนาไปอย่างไม่หยุดยั้งทำให้โลกยุคใหม่เป็นโลกของยุคข้อมูล ข่าวสาร สามารถติดต่อสื่อสารกันได้อย่างรวดเร็ว โดยไม่จำกัดระยะทางและไร้พรมแดนกีดขวางประเทศต่าง ๆ มีความใกล้ชิดกันต้องพึ่งพาอาศัยกันมากขึ้น ดังจะเห็นได้จากการติดต่อสัมพันธ์ระหว่างประเทศในโลกตะวันตกและตะวันออก เดิมประเทศต่าง ๆ ส่วนใหญ่ได้ใช้ภาษาอังกฤษเป็นภาษาราชการและภาษากลางในการสื่อสารกัน ในขณะที่ประเทศด้านโลกตะวันออกใช้ภาษาประจำชาติของตนเป็นภาษาราชการและภาษากลางในการสื่อสารแต่ในปัจจุบันได้มี การเปลี่ยนแปลงของการใช้ภาษาสำหรับประเทศต่าง ๆในโลก ประชาชนในประเทศซีกโลกตะวันออกได้หันมาสนใจในภาษาอังกฤษเพิ่มมากขึ้น ตัวอย่างเช่น ปี 2002 อุตสาหกรรมสอนภาษาอังกฤษในปักกิ่งเมืองหลวงของประเทศสาธารณรัฐประชาชนจีนสามารถทำรายได้ถึง 7000 ล้านหยวนต่อปี ( 1 หยวน = ประมาณ 5 บาท www.scb.co.th) และมีชาวจีนที่สนใจเข้าศึกษาถึง 200,000 คนต่อปี ซึ่งธุรกิจโรงเรียนสอนภาษาอังกฤษนับว่าทำรายได้ดีมาก The Wall Street English Language School ในปักกิ่งสามารถ เปิดกิจการได้ถึง 4 สาขาและมีรายได้ต่อเดือนประมาณ 500,000 หยวน ซึ่งผู้เรียนจะต้องเสียค่าใช้จ่าย 20,000 หยวนต่อหนึ่งภาคการศึกษา ในเซี่ยงไฮ้ก็เช่นกัน โรงเรียนสอนภาษา อังกฤษมักจะเป็นที่สนใจของชาวจีนที่ทำงานกับบริษัทต่างชาติ ธุรกิจการสอนภาษาอังกฤษเติบโตอย่างรวดเร็ว เมื่อเริ่มเปิดการเรียนการสอน มีผู้สมัครเรียนถึง 1,000 คนในหนึ่งเทอม แม้แต่ในเมืองอื่น ๆ ของประเทศ เช่นเฉาซานทางตอนใต้ของกวางเจาได้ทำการเปิดโรงเรียนนานาชาติที่สอนเด็กชาวจีนในระดับอายุ 3-12 ปี ที่ผู้ปกครองยอมเสียค่าเล่าเรียนให้บุตรหลานของตนเข้าศึกษาภาษา อังกฤษ โดยเสียค่าใช้จ่ายเพิ่มขึ้นเป็นจำนวน 7,800 หยวนต่อเทอม ผู้เชี่ยวชาญกล่าวว่าการที่ผู้ปกครองยอมจ่ายเงินให้บุตรหลานของตนเข้าศึกษา เนื่องจากพิจารณาแล้วเห็นว่าประเทศจีนได้ก้าวเข้าสู่ในโลกยุคใหม่ของการค้าเสรี การหล่อหลอมให้บุตรหลานของตนได้ศึกษาภาษาอังกฤษเพิ่มจากภาษาจีน ซึ่งเป็นภาษาประจ าชาติตั้งแต่วัยเยาว์ก็ย่อมจะมีโอกาสในอนาคต ที่จะด ารงชีวิตอยู่ในโลกยุคของเศรษฐกิจใหม่ ซึ่งมีความจำเป็นที่จะต้องใช้ภาษาอังกฤษเป็นสื่อกลางในการติดต่อ

สื่อสารกันโดยเฉพาะอย่างยิ่งด้านเศรษฐกิจการค้า (Asiainfo Daily China News. 2002: Online)แม้กระทั่งในประเทศอินเดีย ซึ่งปกติจะใช้ภาษาอังกฤษเป็นภาษาราชการก็ยังมีการจัดตั้งโรงเรียนสอนภาษาอังกฤษให้ชาวอินเดีย เพื่อฝึกสำเนียงแบบอเมริกันไว้บริการลูกค้าชาวอเมริกันที่โทรศัพท์เข้า Call Center เพื่อขอบริการข้อมูลเกี่ยวกับเมืองท่องเที่ยว การเดินทาง การเช่ารถ วัฒนธรรมต่างๆ ของประเทศสหรัฐอเมริกา โดยสถานที่ตั้งของ Call Center นี้อยู่ในประเทศอินเดีย บริษัทอินเดียที่จัดธุรกิจด้านนี้จึงต้องฝึกสำเนียงชาวอินเดียให้เหมือนกับชาวอเมริกันเพื่อตอบคำถามแก่ลูกค้าชาวอเมริกัน ในปี 2008 มีคนทำงานบริการด้านนี้เป็นจำนวน 8 แสนคนทำให้มีรายได้เข้าประเทศอินเดียถึง 17 พันล้านบาท (Chennai. 2008: Online) ในการรณรงค์หาเสียงเลือกตั้งเพื่อดำรงตำแหน่งประธานาธิบดีคนที่ 44 ของประเทศสหรัฐอเมริกาของประธานาธิบดีบารัค โอบามา ประชาชนชาวญี่ปุ่นในประเทศญี่ปุ่นได้ตื่นตัวหันมาศึกษาภาษาอังกฤษเพิ่มมากขึ้น โดยมีความต้องการที่จะอ่านและฟังสุนทรพจน์ของประธานาธิบดีบารัค โอบามา ได้ด้วยตนเอง มากกว่าการแปลเป็นภาษาญี่ปุ่น ซึ่งหนังสือสุนทรพจน์ของประธานาธิบดีบารัค โอบามา The Speech of Barack Obama และมีแผ่น CD แนบ มาด้วย สามารถจำหน่ายได้ถึง 480,000 เล่มภายใน 3 เดือน นายมาโกะ อิชิวาตา ครูสอนภาษาอังกฤษ ชาวญี่ปุ่น และเป็นเจ้าของโรงเรียนสอนภาษา Kaplan Japan ซึ่งเป็นสาขาของโรงเรียนสอนภาษา Kaplan Inc ภายใต้การดำเนินงานของ Washington Post Co. ได้กล่าวว่าพลังสุนทรพจน์ของโอบามาเป็นแรงขับเคลื่อนให้คนญี่ปุ่นมีความสนใจที่จะเรียนภาษาญี่ปุ่นเพิ่มมากขึ้น (Wakabayashi. 2009: Online)

จากตัวอย่างที่ได้กล่าวข้างต้น จะเห็นได้ว่าการศึกษาภาษาอังกฤษมีบทบาทสำคัญในการสร้างรากฐานการปฏิบัติงานและเป็นการเพิ่มคุณค่าให้กับตนเอง ปัจจุบันการติดต่อสื่อสารเป็นสิ่งจำเป็นของสังคมที่มีการแข่งขันกันสูงในทุก ๆด้าน ไม่ว่าจะเป็นด้านธุรกิจ การทำงาน การศึกษา การค้าขาย รวมถึงการเปลี่ยนแปลงอย่างรวดเร็วของการทำธุรกิจในยุคโลกาภิวัตน์ ประกอบกับการลงทุนของบริษัทต่างชาติที่เข้ามาลงทุนในแถบภูมิภาคเอเชีย การจัดตั้งการค้าเสรีทำให้เกิดความต้องการบุคลากรและแรงงานที่มีความเชี่ยวชาญและมีทักษะในการใช้ภาษาต่างประเทศมากขึ้น ในการติดต่อสื่อสารผู้ที่รู้ภาษาเพิ่มเติมจะได้เปรียบโดยเฉพาะอย่างยิ่งภาษาอังกฤษซึ่งเป็นภาษาสากลที่คนใช้กันค่อนโลกนับแต่แผนพัฒนาเศรษฐกิจและสังคมแห่งชาติฉบับที่ 8 (พ.ศ. 2540 -2544) ซึ่งเป็นจุดเปลี่ยนสำคัญของการวางแผนพัฒนาประเทศ โดยมุ่งให้ “คนเป็นจุดศูนย์กลางของการพัฒนา” จวบจนแผนพัฒนาเศรษฐกิจและสังคมแห่งชาติฉบับที่ 10 (พ.ศ. 2550 -2554) ยังมีการเตรียมความพร้อมของคนเพื่อให้สามารถปรับตัวพร้อมกับการเปลี่ยนแปลงในอนาคตและแสวงหาประโยชน์อย่างเท่าทันโลกาภิวัตน์ (สำนักงานคณะกรรมการพัฒนาการเศรษฐกิจและสังคมแห่งชาติ. 2550: 2) คือการให้ความสำคัญกับการพัฒนาทรัพยากรบุคคล ซึ่งถือได้ว่าคนเป็นทรัพยากรที่เป็น ตัวจักรสำคัญที่มีต่อความสำเร็จของงานทุกชนิด และเป็นทรัพยากรที่มีค่าที่สุดในองค์กรหรือหน่วยงาน โดยเฉพาะอย่างยิ่งในสภาวการณ์ของโลกปัจจุบัน การพัฒนาคนจึงจำเป็นอย่างยิ่งที่ต้องมีการพัฒนาให้มีคุณภาพทัดเทียม มีความรู้ความสามารถในการแข่งขันกับโลกภายนอกได้รวมถึงต้องมีการพัฒนาอย่างต่อเนื่องอีกด้วย และด้วยเหตุที่ประเทศไทยมีการเปิดเสรีให้เข้ากับสังคมโลก จึงจ าเป็นต้องใช้ภาษาสากลเช่นกัน ซึ่งนำไปสู่การแลกเปลี่ยนความรู้ การให้ข้อมูลข่าวสารในทุก ๆด้าน เช่นด้านเศรษฐกิจ สังคม วิทยาศาสตร์ เทคโนโลยี ตลอดจนความสัมพันธ์ระหว่างประเทศการศึกษาภาษาอังกฤษจึงมีความจำเป็นและเพิ่มความสำคัญมากขึ้น ถ้าคนไทยมีความรู้ความเข้าใจและสามารถนำไปใช้ในการ ติดต่อสื่อสารได้อย่างมั่นใจ ทำให้เกิดโอกาสที่ดี ในการนำชีวิตไปสู่ความสำเร็จด้านการประกอบอาชีพและการดำเนินชีวิต และยังมีส่วนร่วมในการพัฒนาตน สังคมและประเทศชาติ การรณรงค์ให้ประชาชนคนไทยมีทักษะความรู้ความสามารถด้านการสื่อสารด้วยภาษาอังกฤษให้มีประสิทธิภาพจึงเป็นกลไกหนึ่งในยุทธศาสตร์การพัฒนาประเทศที่หน่วยงานต่าง ๆ โดยเฉพาะภาครัฐต่างให้ความสำคัญ เพื่อประโยชน์ทางเศรษฐกิจและสังคม และเมื่อวันที่ 1 กรกฎาคม 2546 คณะรัฐมนตรีได้มีมติส่งเสริมให้คนไทยมีความรู้ความสามารถในการใช้ภาษาอังกฤษมากขึ้นและเห็นชอบโครงการจัดตั้งศูนย์พัฒนาความสามารถในการใช้ภาษาอังกฤษ (ศสษ.) ในกำกับของสำนักงานคณะกรรมการการอุดมศึกษา (สกอ.) มีพันธกิจในการดำเนินงานเพื่อส่งเสริมพัฒนาความสามารถในการใช้ภาษาอังกฤษของประชาชนในการประกอบอาชีพและแสวงหาความรู้ตามอัธยาศัย เพื่อพัฒนาขีดความสามารถในการแข่งขันของประเทศ (รายงานประจำปี ศูนย์พัฒนาความสามารถในการใช้ภาษาอังกฤษ.: 2551)แม้กระทั่งสถานการณ์วิกฤติเศรษฐกิจในปัจจุบัน ภาษาอังกฤษยังมีบทบาทสำคัญทั้งในปัจจุบันและอนาคตสำหรับประเทศไทยเพราะจะเป็นกลไกที่เพิ่มขีดความสามารถในการแข่งขันกับประเทศอื่น ๆ ในโลก นอกจากนี้ในแวดวงการศึกษาสถานศึกษาทุกระดับตั้งแต่ปฐมวัยจนถึงระดับอุดมศึกษาได้ให้ความสำคัญกับการเรียนการสอนภาษาอังกฤษ นอกจากผู้เรียนจะได้เรียนภาษาอังกฤษเพื่อใช้เป็นเครื่องมือในการติดต่อสื่อสารกับผู้อื่นตามความต้องการในสถานการณ์ต่าง ๆ ทั้งในชีวิตประจ าวันและการงานอาชีพได้แล้ว ภาษาอังกฤษยังเกี่ยวข้องกับเทคโนโลยีต่าง ๆ ทางข้อมูลข่าวสาร สารสนเทศ ผู้ที่มีความสามารถด้านการใช้ภาษาอังกฤษย่อมจะมีโอกาสในการนำความรู้ที่ได้รับมาเป็นประโยชน์ต่อตนเองท าให้เกิดประสิทธิภาพสูงสุด ภาษาอังกฤษจึงนับได้ว่าเป็นภาษาที่สำคัญทำให้มีความจำเป็นยิ่งที่จะต้องพัฒนาความสามารถในการใช้ภาษาอังกฤษเป็นอย่างยิ่ง

ภาษาอังกฤษเป็นภาษาสากลที่สามารถใช้สื่อสารกับชาวต่างชาติทั่วโลก อีกทั้งยังเป็นเครื่องมือที่ใช้ในการแสวงหาข้อมูล ข่าวสาร และความรู้เกือบทุกแขนง ภาษาอังกฤษนับว่าเป็นภาษาต่างประเทศที่สำคัญและแพร่หลายที่สุด อาจกล่าวได้ว่าทุกประเทศในโลกเรียนภาษาอังกฤษเป็นภาษาต่างประเทศ ภาษาอังกฤษจึงเป็นภาษาที่จำเป็นในการศึกษาขั้นสูงทั้งในและนอกประเทศ

เพราะตำราทางวิชาการชั้นสูง ส่วนใหญ่ได้จัดพิมพ์เป็นภาษาอังกฤษ ผู้ที่รู้ภาษาอังกฤษจึงสามารถเข้าใจความคิด ทัศนคติ วัฒนธรรมของชนชาติอื่น ตลอดจนความก้าวหน้าทางวิทยาการและความอันเนื่องจากภาษาอังกฤษมีการใช้กันทั่วโลกมากกว่าภาษาอื่น ๆ มีการเรียนการสอนกันทั่วโลกมากกว่าภาษาอื่นจึงคิดให้เป็นภาษาสากลที่ติดต่อสื่อสารได้ทั่วโลก การเรียนการสอนภาษาอังกฤษประการแรกน่าจะใช้ในการติดต่อสื่อสารระหว่างกันอย่างเหมาะสมตามสถานการณ์ เช่นเดียวกับการที่เราเรียนรู้ภาษาแรกจากพ่อแม่ พี่เลี้ยง เป็นการเรียนรู้แบบธรรมชาติ ไม่จำเป็นต้องท่องศัพท์ แปล หรือ รู้หลักไวยากรณ์ ดังนั้นการเรียนการสอนในระดับเริ่มเรียนรู้ภาษานั้น คงต้องเน้นการมีส่วนร่วมทางภาษาให้มากที่สุด คือผู้เรียนต้องเรียนรู้จากการฟังและพูดอย่างเป็นธรรมชาติจนเกิดทักษะ เริ่มจากการพูดในชีวิตประจำวันในครอบครัว แล้วค่อยขยายออกไปสู่โลกภายนอกมากขึ้น เพื่อเป็นพื้นฐานในการเรียนรู้ในการศึกษาขั้นสูงขึ้น การสอนทักษะการพูดและการฟังจึงเป็นสิ่งสำคัญยิ่ง และผู้สอนอันเป็นต้นแบบจะต้องพัฒนาความรู้ทางภาษาให้ใกล้เคียงกับเจ้าของภาษาให้มากที่สุด มิฉะนั้นแล้วจะเข้าลักษณะแม่ปูสอนลูกให้เดินให้ตรง ในเรื่องนี้ปัจจุบันแม้จะแก้ได้บ้างโดยอาศัยเทคโนโลยี ที่บันทึกเสียงการพูดคุย การออกเสียงที่ถูกต้องไว้ แล้วก็ตาม แต่การแสดงความรู้สึก แสดงอารมณ์ที่เกี่ยวข้องนั้นก็ยังต้องใช้เจ้าของภาษามาเป็นผู้สอนถึงจะทำให้เกิดการเรียนรู้ทางภาษาได้เร็ว

การสื่อสารในสถานการณ์ต่าง ๆ จะสื่อสารกันได้อย่างน้อยที่สุดก็ต้องฟังรู้เรื่องก่อนแล้วจึงจะทำให้สามารถพูดโต้ตอบได้ หรือพูดได้ พูดเป็น หรือใช้เป็น และเป็นประโยชน์ นอกจากการโต้ตอบแลกเปลี่ยนข้อมูลสารสนเทศกันก็คงรวมไปถึงการเล่าเรื่อง บรรยาย แสดงความคิด ความเห็น ความรู้สึก วิพากษ์วิจารณ์ ซึงก็ต้องมีการประเมินทีได้ยินได้ฟังมา จากการวิเคราะห์สังเคราะห์อีกทีหนึ่ง จึงถือว่าสุดยอดในการเรียนรู้ทางภาษาและจากที่ประเทศเรากำลังประสบกับภาวะวิกฤติทางเศรษฐกิจ จากเศรษฐกิจกระแสโลก และวิกฤติการเมือง การเรียนรู้ภาษาให้แตกฉานก็เป็นการช่วยบรรเทาภาวะทางเศรษฐกิจในขณะนี้ได้ อันเนื่องมาจากที่รัฐบาลประกาศให้การท่องเที่ยวเป็นวาระแห่งชาติ การเข้าใจเรียนรู้ภาษาต่างประเทศจะทำให้การติดต่อสื่อสารกับชาวต่างประเทศที่จะเข้ามาท่องเที่ยวประเทศไทยดีขึ้น เป็นส่วนหนึ่งในการตัดสินใจให้เข้ามาเที่ยวประเทศไทยมากขึ้น สถาบันการศึกษาที่มีศักยภาพ น่าจะมีส่วนส่งเสริม ช่วยเหลือประเทศในแง่นี้ได้

รัฐบาลประกาศให้ปี 2546 เป็นปีปฏิรูปการท่องเที่ยว ตั้งเป้าหมายให้การท่องเที่ยวเป็นแหล่งนำ เงินตราต่างประเทศ ขณะเดียวกันส่งเสริมให้มีการท่องเที่ยวภายในประเทศเพื่อให้เศรษฐกิจหมุนเวียน ทุกประเทศรวมทั้งไทยต่างต้องหากลยุทธ์ใหม่ ๆ ที่จะส่งเสริมการท่องเที่ยวอยู่เสมอ ในช่วงที่กระแสนิยมธรรมชาติได้รับความสนใจมากขึ้น มีการอนุรักษ์ฟื้นฟูภูมิปัญญาท้องถิ่นผู้คนนิยมความสงบ ศึกษาวัฒนธรรม ประเพณีท้องถิ่น ทำให้เกิดโอกาสที่ประเทศไทยจะนำภูมิปัญาไทยมานำเสนอ ไม่ว่าจะเป็นการนวดแผนไทย การใช้สมุนไพรไทยเพื่อการบำบัดร่างกายการส่งเสริมอาหารไทย ตลอดจนการนำเอาศิลปวัฒนธรรมประเพณีไทยมาผสมผสานให้เป็นธุรกิจท่องเที่ยวรูปแบบใหม่ที่เน้นการให้บริการสุขภาพ ทั้งในการบำบัดรักษาโรคและเพื่อการผ่อนคลายจากความเครียดที่เกิดจากการทำงาน หรือการอยู่อาศัยในภาวะแวดล้อมที่เป็นมลพิษ ให้โอกาสบุคคลได้สัมผัสกับความสงบร่มรื่นเกิดเป็นธุรกิจสปา รัฐบาลโดยองค์การท่องเที่ยวแห่งประเทศไทยประกาศให้สปาเป็นแหล่งท่องเที่ยวและพักผ่อนอันดับหนึ่ง และรายงานว่าสปามีศักยภาพดึงดูดนักท่องเที่ยวและนำ เงินรายได้เข้าประเทศปีละไม่น้อย จากข้อมูลของฝ่ายวิจัยธุรกิจธนาคารกรุงไทย จำกัด (มหาชน) คาดการณ์ว่าธุรกิจสปามีมูลค่าการตลาดไม่ต่ำกว่า 7,500 ล้านบาทในปี 2548 และมีแนวโน้มเติบโตต่อเนื่องในอัตรา 13% ในปี 2549 โดยมีมูลค่าประมาณ 8,500 ล้านบาท เนื่องจากปัจจุบันสปาเป็นบริการที่ขาดไม่ได้ของโรงแรมและรีสอร์ตระดับหรูในเมืองไทยเพราะนอกจากจะเป็นบริการที่ดึงดูดลูกค้าชาวต่างชาติแล้ว ยังเป็นธุรกิจที่ให้ผลตอบแทนสูงสามารถคืนทุนได้ภายใน 1-2 ปี และยังมีแนวโน้มขยายตัวออกไปเติบโตอยู่นอกโรงแรมหรู โดยมีกลุ่มนักท่องเที่ยว และชาวต่างชาติที่ทำงานอยู่ในเมืองไทย รวมทั้งคนไทยกลุ่มคนทำงาน ที่มีรายได้ระดับปานกลางขึ้นไปเป็นตลาดเป้าหมายหลัก

การขาดแคลนบุคลากรด้านการท่องเที่ยวที่มีคุณภาพมีสาเหตุมาจากการที่บุคลากรมีวุฒิทางการ ศึกษาด้านภาษาต่างประเทศที่ตรงกับภาษาที่ใช้ในการทำงานมีน้อยถึงน้อยมาก (ประภา สุขเกษม และ ดวงพร พงษ์โสภาวิจิตร, 2548) และดังที่วิจิตร ณ ระนอง (2540 อ้างในดวงชีวา ทิพย์แดง, 2549) ได้กล่าวในด้านความสามารถทางภาษาอังกฤษของบุคลากรการท่องเที่ยวว่า บุคลากรการท่องเที่ยวในประเทศไทยยังมีปัญหาในการใช้ภาษาอังกฤษเพื่อการนำไปใช้งานจริง และพบว่าสาเหตุของปัญหาก็คือการขาดการฝึกอบรมอย่างเหมาะสมด้านการใช้ภาษาอังกฤษในการทำงาน ซึ่งปัญหาดังกล่าวสอดคล้องกับปัญหาที่เกิดขึ้นกับกลุ่มผู้ประกอบอาชีพนวดแผนไทยกลุ่มนวดสวนดอก อำเภอเมือง จังหวัดเชียงใหม่ ซึ่งเป็นกลุ่มอาชีพที่เข้มแข็ง สร้างรายได้และชื่อเสียงแก่ศูนย์การแพทย์แผนไทยแบบผสมผสาน จากการที่ผู้ประกอบอาชีพนวดแผนไทยมีปัญหาด้านการฟัง พูดภาษาอังกฤษดังกล่าวนั้นมีแนวการสอนที่น่าสนใจและส่งเสริมให้ผู้เรียนสามารถใช้ภาษาเพื่อการสื่อสารได้คือการสอนภาษาเพื่อการสื่อสาร Littlewood (1983) กล่าวไว้ว่า แนวการสอนภาษาเพื่อการสื่อสารเป็นแนวการสอนที่ไม่จำกัดความสามารถของผู้เรียนไว้เพียงแค่ความรู้ด้านโครงสร้างไวยากรณ์เท่านั้น แต่สนับสนุนให้ผู้เรียนได้มีการพัฒนาทักษะการใช้ภาษาทุกทักษะ ในชีวิตจริงผู้เรียนต้องใช้การสื่อสาร ซึ่งเป็นการใช้ภาษาในรูปแบบต่างๆมากมาย ดังนั้นการสอนภาษาเพื่อการสื่อสาร ควรสอนให้ผู้เรียนคุ้นเคยกับการใช้ภาษาในชีวิตประจาวัน และนำภาษาที่คุ้นเคยนั้นไปใช้ได้ คำกล่าวนี้สอดคล้องกับงานวิจัยของ Widdowson (1979) ที่ว่าความสามารถในการเรียบเรียงประโยคมิใช่เป็นความสามารถในการสื่อสาร การสื่อสารจะเกิดขึ้นได้ก็ต่อเมื่อเราสามารถใช้ประโยคได้หลายชนิดในโอกาสต่าง ๆกันเช่น การอธิบาย การแนะนำ การถาม การตอบ การขอร้อง การออกคาสั่ง เป็นต้น และจากการสัมภาษณ์ ของแสงจันทร์ ศรีวิชัยเชียร (2553)

สำหรับจังหวัดเพชรบูรณ์ ถือว่าเป็นเมืองที่มีความสำคัญในภาคกลาง การท่องเที่ยวอยู่ในเกณฑ์ที่ดี มีธรรมชาติที่สวยงาม นักท่องเที่ยวจะเพิ่มมากขึ้นในช่วงฤดูการท่องเที่ยว โดยเฉพาะในช่วงฤดูหนาว เนื่องจากจังหวัดเพชรบูรณ์มีการท่องเที่ยวที่หลากหลายรูปแบบ ได้แก่ การท่องเที่ยวเชิงธรรมชาติ การท่องเที่ยวเชิงสุขภาพ การท่องเที่ยวเชิงเกษตร การท่องเที่ยวเชิงวัฒนธรรม การท่องเที่ยวเชิงศิลปะ โบราณสถาน โบราณวัตถุ วัฒนธรรม ประเพณี และการท่องเที่ยวเชิงผจญภัย สิริวิภา ทิพยมงคงกุล (2558)

ปัจจุบันการท่องเที่ยวในจังหวัดเพชรบูรณ์ได้มีการเจริญเติบโตมากขึ้น เห็นได้จากรายได้จากการท่องเที่ยวของจังหวัดเพชรบูรณ์ ซึ่งจากข้อมูลปี พ.ศ. 2553 พบว่ารายได้จากการท่องเที่ยวในจังหวัดเพชรบูรณ์เพิ่มขึ้นจากปี พ.ศ. 2552 จานวน 1,446.87 ล้านบาท ในปี พ.ศ. 2554 รายได้จากการท่องเที่ยวในจังหวัดเพชรบูรณ์เพิ่มขึ้นจากปี พ.ศ. 2553 จานวน 170.86 ล้านบาท ในปี พ.ศ. 2555 รายได้จากการท่องเที่ยวในจังหวัดเพชรบูรณ์เพิ่มขึ้นจากปี พ.ศ. 2554 จานวน 848 ล้านบาท และในปี พ.ศ. 2556 รายได้จากการท่องเที่ยวในจังหวัดเพชรบูรณ์เพิ่มขึ้นจากปี พ.ศ. 2555 จานวน 972.9 ล้านบาท โดยรายได้จากการท่องเที่ยวเพิ่มขึ้นมีผลมาจากมีนักท่องเที่ยวให้ความสนใจที่จะมาเที่ยวชมแหล่งท่องเที่ยวในจังหวัดเพชรบูรณ์ และการส่งเสริมการท่องเที่ยวของจังหวัดเพชรบูรณ์ ยังส่งผลให้เกิดธุรกิจอื่น ๆ ที่เกี่ยวข้อง สิริวิภา ทิพยมงคงกุล (2558)

การพัฒนาการท่องเที่ยวทำให้การท่องเที่ยวของประเทศต่างๆ ทั่วโลกเจริญเติบโตอย่างรวดเร็วในช่วงเวลา 3 ทศวรรษที่ผ่านมา และจะเจริญเติบโตต่อไปอย่างไม่หยุดยั้งการท่องเที่ยวนับเป็นอุตสาหกรรมที่สร้างรายได้อย่างมหาศาลให้แก่ประเทศต่าง ๆ โดยเฉพาะประเทศไทย มีรายได้ที่เป็นเงินตราต่างประเทศจากการท่องเที่ยวเป็นอันดับหนึ่ง มาตั้งแต่ปีพ.ศ. 2525 จนถึงปัจจุบัน เมื่อการท่องเที่ยวเจริญเติบโตอย่างมาก ทำให้สร้างรายได้ให้แก่ชุมชนในพื้นที่ ยุทธศาสตร์การวิจัยการท่องเที่ยวแห่งชาติ พ.ศ. 2555-2559 (2555) เพื่อการก้าวไปสู่ความเป็นประชาคมเศรษฐกิจอาเซียน (ASEAN Economic Community: AEC) อย่างเข้มแข็งนโยบายรัฐบาลทีส่งเสริมเศรษฐกิจเชิงสร้างสรรค์ (Creative Economy) การท่องเที่ยวเป็นอุตสาหกรรมที่ทำรายได้เป็นเงินตราต่างประเทศให้กับหลายประเทศ ก่อให้เกิดการลงทุนในธุรกิจท่องเที่ยวเพื่อให้บริการแก่นักท่องเที่ยว ช่วยสร้างงานอาชีพให้กับประชาชนมีงานมีรายได้ สำหรับประเทศไทยรายได้จากการท่องเที่ยวนา รายได้เข้าสู่ประเทศเป็นลา ดับสองรองจากรายได้การส่งออกคอมพิวเตอร์และอิเล็กทรอนิกส์ โดยในปี พ.ศ. 2545 มีรายได้จากนักท่องเที่ยวต่างชาติ 323,484 ล้านบาท จากนักท่องเที่ยวชาวไทย 235,337 ล้านบาท รวม 558,821 ล้านบาท และองค์การท่องเที่ยวโลกW (TO) ได้พยากรณ์ไว้ว่า ในพ.ศ.2553 จะมีรายได้จากการท่องเที่ยวมากกว่า 100 ล้านล้านบาท (การท่องเที่ยวแห่งประเทศไทย อ้างในบุญเลิศ จิตตั้งวัฒนา 2548:1-2) และการคาดการณ์สถานการณ์ท่องเที่ยวโลก พ.ศ. 2545-2563 มีการเติบโตของนักท่องเที่ยวทั่วโลกเฉลี่ยประมาณร้อยละ 4.1 ต่อปี

จากสถานการณ์ดังกล่าวทำให้จังหวัดภาคเหนือตอนล่าง กลุ่มที่ 1 ได้แก่ จังหวัดพิษณุโลกอุตรดิตถ์สุโขทัย ตาก และเพชรบูรณ์ กำหนดยุทธศาสตร์การพัฒนากลุ่มจังหวัดไว้ ดังนี้

วิสัยทัศน์ ศูนย์กลางบริการสี่แยกอินโดจีน

ยุทธศาสตร์พัฒนาเพื่อเป็นศูนย์กลางบริการสี่แยกอินโดจีนแห่งเศรษฐกิจและการท่องเที่ยว

เป้าหมาย ได้แก่ (1) เชื่อมโยงเส้นทางคมนาคมในกลุ่มจังหวัด ภูมิภาค และต่างประเทศเพื่อใช้ศักยภาพแหล่งที่ตั้ง และความพร้อมของโครงการบริการพื้นที่มีอยู่ สร้างเศรษฐกิจเชื่อมโยงกับเศรษฐกิจเพื่อนบ้าน พัฒนาและอนุรักษ์เชื่อมโยงแหล่งท่องเที่ยวเชิงนิเวศน์และประวัติศาสตร์ส่วนรวมยุคเป็นศูนย์พัฒนาบุคลากรเพื่อสร้างศักยภาพการผลิตและการบริการที่ประทับใจ ส่งเสริมการใช้เทคโนโลยีที่เหมาะสมเพื่อเพิ่มมูลค่าเกษตร เป็นจุดรองรับและประสานการเชื่อมโยงการค้าชายแดน และ มีการบริหารจัดการทรัพยากรธรรมชาติและสิ่งแวดล้อมอย่างเป็นระบบกลยุทธ์การจัดการท่องเที่ยว ได้แก่ บริหารจัดการทรัพยากรน้า และสิ่งแวดล้อม พัฒนากระบวนการผลิต การบริหารจัดการและการตลาดสินค้าเกษตร พัฒนาการท่องเที่ยวเชิงนิเวศน์ ประวิติศาสตร์และวัฒนธรรม และพัฒนาให้เป็นเมืองน่าอยู่ ทั้งนี้ จังหวัดเพชรบูรณ์เป็นจังหวัดที่ได้รับการประกาศให้เป็นจังหวัดเพื่อส่งเสริมการท่องเที่ยวในระดับประเทศจังหวัดหนึ่ง และแหล่งท่องเที่ยวเป็นที่รู้จักของคนทั้งในและนอกประเทศ คืออำเภอเขาค้อ (เพ็ญจันทร์ สังข์แก้ว: 2553)

จากข้อวิเคราะห์ดังกล่าวข้างต้นทำ ให้ผู้วิจัยดำเนินการจัดทำการฝึกอบรมการใช้ภาษาอังกฤษเพื่อการสื่อสารเพื่อส่งเสริมการท่องเที่ยวของพนักงานภาครัฐในเขตจังหวัดเพชรบูรณ์เพื่อสนองความต้องการและยังเป็นการช่วยสนับสนุนการปฏิบัติงานของพนักงานของรัฐและผลจากการพัฒนาหลักสูตรดังกล่าวเป็นแรงจูงใจและโครงการนำร่องให้มหาวิทยาลัยจัดการฝึกอบรมภาษาอังกฤษให้กับบุคลากรในหน่วยงานอื่น ๆ อย่างต่อเนื่องโดยจะเป็นข้อสนับสนุนให้มีหน่วยงานที่รับผิดชอบฝึกฝนและอบรมการใช้ภาษาอังกฤษเพื่อการสื่อสารของบุคลากรโดยตรงในอนาคต ซึ่งเนื้อหาการฝึกอบรมจะเกี่ยวข้องกับการสื่อสาร เพื่อการสื่อสารเพื่อส่งเสริมการท่องเที่ยวที่เหมาะสมกับระดับความสามารถของผู้เรียน เพื่อยังผลประโยชน์ให้แก่อำเภอเขาค้อ และภาพรวมของจังหวัดเพชรบูรณ์ ตามยุทธศาสตร์ของจังหวัดเพชรบูรณ์ต่อไป

**วัตถุประสงค์ของการวิจัย**

1. เพื่อสำรวจความต้องการพัฒนาทักษะภาษาอังกฤษเพื่อการสื่อสาร

2. เพื่อพัฒนาหลักสูตรภาษาอังกฤษเพื่อการสื่อสารสำหรับข้าราชการและพนักงานในองค์กรภาครัฐ

**ขอบเขตของโครงการวิจัย**

1. กลุ่มประชากร ได้แก่ บุคลากรในสำนักงานจังหวัดเพชรบุรณ์ 30 คน
2. ระยะเวลาที่ใช้ในการวิจัย

ใช้เวลาในการวิจัยระหว่าง กันยายน 2562 ถึง กันยายน 2563

3. เครื่องมือที่ใช้ในการวิจัย

งานวิจัยนี้ผู้วิจัยสร้างแบบสอบถามโดยสร้างแบบสอบถามข้อมูลเกี่ยวกับความต้องการพัฒนาภาษาอังกฤษของบุคลากรในสำนักงานจังหวัดเพชรบูรณ์

**5. นิยามศัพท์เฉพาะ**

1. **บทเรียนภาษาอังกฤษเพื่อการสื่อสารเพื่อส่งเสริมการท่องเที่ยวจังหวัดเพชรบูรณ์**หมายถึง ประมวลรายวิชา ประมวลแผนการสอน และแผนการสอน แผนที่เน้นเนื้อหาส่งเสริมการท่องเที่ยวจังหวัดเพชรบูรณ์โดยสร้างจากการสำรวจความต้องการและความสนใจของผู้เรียนเกี่ยวกับเนื้อหา รูปแบบการเรียนรู้ บทบาทของผู้สอนในชั้นเรียน บทบาทของผู้เรียน รูปแบบการจัดการเรียนการสอนตลอดจนสื่อและอุปกรณ์ที่ใช้ประกอบการเรียนการสอน

2. **ความสามารถในการฟัง พูดภาษาอังกฤษ** หมายถึง ความสามารถในการฟังและพูดโต้ตอบได้อย่างถูกต้องแม่นยา พูดได้คล่อง และมีความสามารถในการสื่อสารให้ผู้ฟังเข้าใจได้ วัดได้จากแบบประเมินความสามารถในการฟัง พูดภาษาอังกฤษ ที่ผู้วิจัยสร้างขึ้น

3. **พนักงานของรัฐในหน่วยงานสนับสนุนการท่องเที่ยว** คือ พนักงานของรัฐทั้งข้าราชการและพนักงานจ้างในหน่วยงานสนับสนุนการท่องเที่ยวที่ทำงานในการให้ข้อมูลต่าง ๆ เกี่ยวกับการท่องเที่ยวในเขตอำเภอเมือง จังหวัดเพชรบูรณ์

**ประโยชน์ที่ได้รับจากการวิจัย**

ประโยชน์ที่ได้รับจากการวิจัยในครั้งนี้คือ

1. เพื่อให้ได้ข้อมูลความต้องการพัฒนาทักษะภาษาอังกฤษในทักษะต่างที่ใช้ในการสื่อสารกับชาวต่างชาติ

2. เพื่อเป็นแนวทางสำหรับครูผู้สอนภาษาอังกฤษในการพัฒนาบทเรียนภาษาอังกฤษเพื่อการสื่อสารสำหรับบุคลากรสำนักงานจังหวัดเพชรบูรณ์

3. เพื่อเป็นแนวทางในการทำวิจัยเกี่ยวกับการพัฒนาบทเรียนภาษาอังกฤษเพื่อการสื่อสารสำหรับผู้ประกอบอาชีพในสาขาอาชีพอื่นๆ